Skam

Skam (stlisert som SKAM) er en nettbasert dramaserie som handler om livet til venninnene Eva, Noora, Vilde, Sana og Chris på Hartvig Nissens videregående skole i Oslo. Serien er produsert av NRK P3, og sendes på seriens hjemmeside med nye klipp hver dag som settes sammen til en episode hver fredag. Serien vises også på NRK3 og ble første gang vist i 2015. I gjennomsnitt blir hver episode sett 192 000 på både nett og TV. Den første episoden av Skam er en av de mest sette enkeltepisodene på NRK TV (nett-tv) noensinne. Anbefalt målgruppe for serien er 15 år. Serien ble kåret til beste TV-serie i 2015 av NATT&DAG. Serien vant fem priser under Gullruten 2016: beste TV-drama, beste nye programserie og årets nyskapning samt fagprisene for beste klipp TV-drama (Ida Vennerød Kolstø) og årets innovasjon (Julie Andem og Mari Magnus).

I første uke av juni 2016 utgjorde strømming av Skam over halvparten av all strømmetid på nrk.no

Serien har gått i to sesonger og en tredje sesong er under planlegging og etter planen skal komme til høsten.

Sesonger

 * Sesong 1
 * Sesong 2
 * Sesong 3

Hovedkarakterene i Skam

 * Eva Kviig Mohn
 * Noora Sætre
 * Sana Bakkoush
 * Vilde Hellerud Lien
 * Chris Berg
 * William Magnusson
 * Isak Valtersen
 * Jonas Noah Vasquez
 * Christoffer Schistad
 * Eskild Trygvasson
 * Linn Larsen Hansen
 * Sara Nørrstelien
 * Ingrid Theis Gaupseth
 * Nikolai Magnusson
 * Even Bech Næsheim

Eksterne lenker

 * Skam